Orlan (skafander)

**Orlan** on skafander, mis loodi Nõukogude Liidus kosmonaudi turvalise viibimise ja töötamise jaoks avakosmoses. Selle töötas välja NPP Zvezda. Skafandrit on korduvalt modifitseeritud ja täiustatud. Praegu kasutatakse skafandri täiustatud varianti rahvusvahelises kosmosejaamas (ISS) kosmonautide töötamiseks avakosmoses.

Sõna *orlan* tähendab vene keeles kotkast.

## Loomise ajalugu
1960. aastate alguses anti NPP Zvezda spetsialistidele ülesanne luua Nõukogude Liidu kuuprogrammi jaoks uus skafander. Pakuti välja kaks varianti, millest esimene oli pehme skafander koos külgeriputatava seljapaunaga, mis tugineks juba kasutusel olevate skafandrite Berkut, Jastreb ja Sokol konstruktsioonile, või poolkõva konstruktsioon sisseehitatud seljapaunaga. Variantide konstruktsioonide plusside ja miinuste analüüsil tehti otsus valida poolkõva süsteem ning 1969. aastaks valmis skafander Krechet, mis läbis kõik katsed.

Pärast Nõukogude Liidu kuuprogrammi peatamist lõpetati kõik tööd ka skafandri edasiarenduseks. Krecheti jaoks välja töötatud tehnilised lahendused, eelkõige poolkõva konstruktsioon, olid jälle vajalikud, kui algasid tööd pikaajalise orbitaaljaama Saljut loomiseks. Avakosmoses töötamiseks sobilikel mudelitel Berkut ja Jastreb ei olnud kokkusobitamise võimalust, mistõttu oleks iga uue kosmosejaama meeskonna liikme jaoks pidanud uue skafandri looma ning kosmosesse transportima, mis oli ebaefektiivne kosmoselaevade Sojuz ja Progress piiratud koormuste korral. Vajadus luua mitmele kosmonaudile sobiv universaalne kosmosülikond ajendas looma esimese orbitaalskafandri Orlan. Tänu poolkõvale konstruktsioonile olid ainsateks individuaalseteks osadeks vaid skafandri kindad, mille toimetasid kosmosesse meeskonnad ise. Skafandrid olid aga kosmosejaamas alati olemas. Esimene väljumine avakosmosesse uutes skafandrites oli kosmosejaamal Saljut-6, mille sooritasid kosmonaudid G. I. Gretško ja J. V. Romanenko 20. detsembril 1977.

## Mudelid
### Mudel D

* Kasutus: Saljut-6, 1977–1979; Saljut-7, 1982–1984
* Nimetus: Orlan-D
* Tootja: NPP Zvezda
* Missioonid: välja töötatud aastatel 1969–1977. Kasutati jaamades Saljut-6 ja Saljut-7 aastatel 1977–1984.
* Rõhk skafandris: 400 hPA
* Kaal: 73,5&nbsp;kg
* Elutalitluse süsteemi toetuse aeg: 5 tundi

### Mudel DM
* Kasutus: Saljut-7, Mir, 1985–1988
* Nimetus: Orlan-DM
* Tootja: NPP Zvezda
* Missioonid: kasutatud jaamades Mir ja Saljut-7 aastatel 1985–1988.
* Rõhk skafandris: 400 hPA
* Kaal: 88&nbsp;kg
* Elutalitluse süsteemi toetuse aeg: 6 tundi

### Mudel DMA

* Kasutus: Mir, 1988–1997
* Nimetus: Orlan-DMA
* Tootja: NPP Zvezda
* Missioonid: kasutatud jaamas Mir aastatel 1988–1997.
* Ülesanne: töötamine avakosmoses.
* Rõhk skafandris: 400 hPA
* Kaal: 105&nbsp;kg
* Elutalitluse süsteemi toetuse aeg: 7 tundi

### Mudel M
* Kasutus: Mir, 1997–2000; Rahvusvaheline kosmosejaam (ISS), 2001–2009
* Nimetus: Orlan-M
* Tootja: NPP Zvezda
* Missioonid: kasutatud jaamades Mir ja ISS aastatel 1997–2009.
* Ülesanne: töötamine avakosmoses.
* Rõhk skafandris: 400 hPA
* Kaal: 112&nbsp;kg
* Elutalitluse süsteemi toetuse aeg: 7 tundi


Pilt:Sharipov one.jpg|Kosmonaut Saližan Šaripov skafandriga Orlan-M
Pilt:Oleg Kononenko Spacewalk2.jpg|Orlan-M
Pilt:Orlan Spacesuit Iss014e14502.jpg|Orlan-M


### Mudel MK

* Kasutus: ISS, 2009 – tänapäev
* Nimetus: Orlan-MK
* Tootja: NPP Zvezda
* Missioonid: kasutamiseks ISS jaamas (alates 2009. aastast)
* Ülesanne: töötamine avakosmoses
* Rõhk skafandris: 400 hPA
* Kaal: 120&nbsp;kg
* Elutalitluse süsteemi toetuse aeg: 7 tundi

### Mudel MKS
Saavad kasutada kosmonaudid pikkusega 165–190&nbsp;cm.
* Kasutus: ISS, kasutuselevõtt planeeritud alates 2014. aastast
* Nimetus: Orlan-MKS
* Tootja: NPP Zvezda
* Missioonid: kasutamiseks jaamas ISS (alates 2014. aastast)
* Eesmärk: töötamine avakosmoses.
* Rõhk skafandris: 400 hPA
* Kaal: 110&nbsp;kg
* Elutalitluse süsteemi toetuse aeg: 7 tundi
* Soojuse mahavõtmine: keskmiselt kuni 300 kcal/h, maksimaalselt kuni 600 kcal/h
* Peamised uuendused:
#Automaatne termoregulatsiooni süsteem, mis suudab automaatselt veejahutamisega reguleerida temperatuuri kostüümis. Temperatuur on tingitud vastavalt kosmonaudi koormusest ja tehtavast tööst. Temperatuuri režiimi saab vahetada enne ja pärast kosmonautide väljumist.
#Kummikate asendati polüuretaanse kattega. Uue materjali kasutamine võimaldab suurendada skafandri kasutamise aega avakosmoses.
#Skafandri ettevalmistamine väljumiseks avakosmosesse on automatiseeritud.

## Faktid
* Mahakantud skafander Orlan-M sai 2006. aastal eksperimentaalse minisatelliidi Radioskaf kestaks.
* Pikim viibimine avakosmoses skafandriga Orlan-MK leidis aset 16. augustil 2013, see kestis 7 tundi ja 29 minutit.

## Vaata ka
* Berkut (skafander)
* Jastreb (skafander)
* Sokol (skafander)

## Viited

## Välislingid
* Skafander Orlan NPP Zvezda koduleht
* Skafander Orlan-MK Roskosmos